Fritz Deelman se 'pa' oorlede | Netwerk24
11 000 bottels drank op Kaapse strande afgevat
Mense wat beoog het om in die afgelope vakansie onwettig op Kaapstadse strande te drink, het 11 389 bottels drank afgestaan aan wetstoepassers wat daarop beslag gelê het.
Kvitova breek Australiese harte
Wraak was Dinsdag die Aussies nie beskore nie.
All Black se 30 familielede sy 1ste prioriteit
'My pa was 'n timmerman en die enigste broodwinner.'
IKR sal Proteas motiveer met dié dwarsklap
SA steek sleg af in IKR se Toets- en Eendag-wêreldspan.
Fidelis Madavo, geskorste hoof van genoteerde beleggings, het Dinsdag behoorlik kleigetrap oor hoekom die OBK nie gevaarligte gesien het wat betref sy belegging in Steinhoff nie.
Afrox belê R150 m. vir gas na staatshospitale
Die gasverskaffer Afrox gaan meer as R150 miljoen bestee om nuwe grootmaat-suurstoftenks by verskillende staatshospitale en -klinieke regoor die land te installeer.
OBK skors 2 topbestuurders oor Ayo-transaksie
Die kommissie van ondersoek na die OBK het Dinsdag met hoogdrama begin toe dit bekend geword het twee topbestuurders is oornag geskors.
'Ons moet SA meer waardeer'
Ek vind weer hoop en moed om hierdie land aan die einde van 2019 in al sy prag as grootmens te betree. Ek raak weer opgewonde oor die toekoms in hierdie geliefde land waarin ek gebore en grootgemaak is.
'My grootste teleurstelling was nie die liefde nie'
Ek was platgeslaan oor daai briewe. Nie soseer omdat ek my ma teleurstel nie, nee, vir my het dit meer gegaan oor "die mense". Wat gaan die mense nou sê as ek by die huis sit?
Pianiste lui klassieke jaar in
Twee pianiste, die een 'n flambojante Italiaanse vrou, die ander 'n voorste Suid-Afrikaner, open in Februarie die klassiekemusiek-jaar in Bloemfontein.
Die Hongaarse rolprentvervaardiger Andrew G. Vajna is in die ouderdom van 74 jaar in sy huis in Boedapest dood.
Hans Strydom sal altyd Farugia se durf onthou
Sy was 'n "ware trooper," sê die akteur Hans Strydom van Lena Farugia, sy mede-speler in The Gods Must Be Crazy 2, wat Vrydag dood is.
'n Goed bewaarde geheim
Albertinia is aalwynwêreld, maar gaan verken 'n bietjie met die Herbertsdalepad langs, en ewe skielik is daar 'n heel ander wyn op die spyskaart, vertel Jacques Marais.
Die treurige betowering van Toorwater
Die reisiger in die panoramiese Karoolandskap tussen De Rust en Uniondale se spookstorie-kontrei sal fassinerende naambordjies van stofpaadjies na plekke soos Rooiloop, Vlakteplaas, Barandas en Toorwater sien. Die laasgenoemde het Cassie du Plessis gelok en hom tydens 'n besoek as 'n plek van betowering openbaar, maar met 'n treurige agtergrond.
Fritz Deelman se 'pa' oorlede
25 Februarie 2016 00:27
Kaapstad. – Leon Rousseau, die "pa" van die gewilde jeugreeks, Fritz Deelman, is Woensdagaand ná kort siekte in die ouderdom van 84 oorlede.
Dié gevierde uitgewer en skrywer, Rousseau, was saam met Koos Human 'n stigterslid van Human & Rousseau. Hy was ook 'n voormalige redaksielid van Die Burger. Hy het veral bekend geword vir die gewilde Storieman-reeks wat hy in Afrikaans gepubliseer het, asook die jeugreeks Fritz Deelman, wat hy as jong joernalis in die 1950's begin skryf het.
Hy het op Jeffreysbaai gewoon.
In 'n onderhoud met Die Burger in 2013 het Rousseau gesê die Storieman-reeks het in 1983 begin toe hy 'n eksemplaar van die Britse Storyteller, gepubliseer deur Marshall Cavendish, in die CNA gesien het.
"Vir die eerste keer was daar stories wat gewissel het van sprokiesverhale deur Grimm en Andersen tot by kontemporêre verhale soos "Timbertwig" wat in 'n bekostigbare volkleurtydskriffie saam met 'n kasset verskyn het.
"Daar was nog nie so iets in Suid-Afrika nie, en ek het baie gou geskryf vir die regte en die beginsel toegepas om minstens een plaaslike storie per uitgawe te hê. Met die eerste oplaag van Storieman Deel 1 het ons 35 000 boekies in Hongkong laat druk. Dit was binne 18 maande uitverkoop."
Hy het die ongekende sukses van die Storieman-reeks toegeskryf aan "hoë tegnologie".
"Daar was kassette wat met 'n karton aan die boek vasgeheg was en dit was nogal 'n nuwe ding om te kan sit en luister na 'n storie. Dit was ook 'n nuttige opvoedkundige ding om kinders te help om te leer lees."
Hy het onder andere ook Die Groot Verlange, 'n biografie van Eugène Marais, geskryf, wat in 1975 die CNA-prys gewen het.